За гады свайго існавання вёска пабывала ў складзе Вялікага Княства Літоўскага, Расійскай імперыі, панскай Польшчы, а цяпер – у незалежнай Беларусі. Праславіўся гэты населены пункт тым, што вяскоўцы ўратавалі касцельны звон, і праз многія дзесяцігоддзі ён вярнуўся ў адноўлены каталіцкі храм Найсвяцейшай Тройцы. За савецкім часам, калі не толькі закрываліся, але і знішчаліся цэрквы і касцёлы, звон павінны былі здаць на металалом. Такі яму быў наканаваны лёс. Але звон выратавалі мясцовыя жыхары – сям’я Садоўскіх і настаўнік Яблонскі пад покрывам ночы закапалі яго ў зямлю. Вядучы праграмы пазнаёміў тэлегледачоў з гісторыяй вёскі, яе адметнымі месцамі, з сённяшнімі жыхарамі.